Алфред Андерш
На Валтер Бенямин

Превод от немски: Венцеслав Константинов, —

chitanka.info

по отношение на художественото произведение

в епохата на неговата техническа възпроизводимост

Вие сте се лъгали

бенямин

оригиналите си остават тайни

с аура for ever[1]

както „херцогиня де германт“

в нейния превод

Вашият дребен и загадъчен почерк

днес можела да разчете само гретел адорно

казват

брехт не беше съвсем на висотата

на Вашата благосклонност

той Ви смяташе просто за крайно интелигентен

аналитик

на испанската граница Вие знаехте

че времето Ви е изтекло

отвъд океана бе само

институтът

оценяваните текстове

отхвърлените дисертации

като някога

във франкфурт

това не беше цел за Вас

бенямин

Вие бихте предпочели да останете в париж

сред синьо-сивите улици

заедно с бодлер

мекушав буржоазен берлински евреин

очакващ ленин и

светия дух

1977

[1] Завинаги (англ.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.